અનૌપચારિક ઇલેક્ટ્રોનિક ટ્રેડિંગનો વિકાસ થવાને પરિણામે શેરબજારના પરંપરાગત વેપાર સામે પડકારો ઊભા થયા છે. મોટા જથ્થામાં જામીનગીરીની ખરીદ-વેચાણ "ઓવર ધ કાઉન્ટર" (ઓટીસી) સોદાઓ મારફતે થતી હોય છે. ઓટીસી સોદાઓમાં ખરીદનાર અને વેચનાર તેમનો સોદો ટેલિફોન ઉપર એકબીજા સાથે વાતચીત કરીને અથવા તો ઇલેક્ટ્રોનિક પદ્ધતિ મારફતે કરે છે. આ સોદો ઇલેક્ટ્રોનિક બોર્ડ ઉપર દર્શાવવામાં આવતા ભાવના આધારે કરવામાં આવે છે. સામાન્યતઃ આ ભાવ વ્યાપારિક ધોરણે માહિતી આપનારા રોઇટર્સ અને બ્લૂમબર્ગ જેવા વેપારીઓ દ્વારા આપવામાં આવતા હોય છે.